fllMANËESCfiE TEXTËN. 49 



ta-karinga-pu waü-ra wara nasi mantau djenggo, ta-raho-pu doü neè makaleï-na. 

 Ede-ra lao kai-na nggeè ada, raka mpa di ruma-ta, ede-r nggeè ada kai-na : bune 

 santika nasi mantau djenggo na-waü-ra wara, ruma-e, dödo-ku dinga-ku neè makaleï-na. 

 Nggahi kai ba ruma-ta: tabo weki-na. Ede-ra mbeï kai-na doü, kau-na lao batu 

 sangadji Ana-ana. Nde pala wakatu ede na-wara mena sa-mena-na rato-rato ro 

 bora-bora manggeè ada labo ruma-t ro ndai runia-t bitjara wara mena, nde pala ba 

 sa-mena-mena-na doü madöho ede na-hera mena ade-na, na-èda-ku ruma sangadji 

 na-waü-ra kola gendi mada-na sa-bae, na-èda-ku ruma-t bitjara na-ndede wali mpa; 

 nde pala wati disa-r.a rödjo ro nggahi, malai-na-sa tjuwa-tjuwa saróme mpanga 

 mena-n mpa. Makenlo mpara ba ede, na-rongga-ra di ruma sangadji Ana-ana doü 

 malao weha nasi mantau djenggo, ede-ra kalondo ro kalei kai, waa di asi, ndadi 

 sa-mena-mena-na doü sa-niki-niki kampo ro sa-niki-niki laluru na-waü-ra ngango 

 mena, malao batu mena aka asi ba supu neè-na èda nasi mantau djenggo; na-waü-ra 

 bini ro sèke asi ede ba mbóto doü maneè èda nasi mantau djenggo. Rongga-pu di 

 asi kuru besi ede, töho-du di tando ruma-t ro di tando rato-rato ro sara-sara madöho 

 ede. Ede-ra lao donggo kai kuntji-na ba sangadji Ana-ana di ruma sangadji. Ede-ra 

 kuntji kai ba ruma-ta kuru besi ede, waü mpara kuntji, hengga ro rundu weya 

 kai-n ntjai-na kuru ede. Nggahi kai ba sangadji Ana-ana: he nasi mantau djenggo-e, 

 waü-du hengga weya ntjai kuru-mu ede ba hawo ra ninu ruma-ta. Ede-ra tuu 

 nari-nari kai lao rama, lösa-na watu ade kuru ede. Na-waü mpara lösa, na-èda 

 mena-du pala ndai kali na-waü-ra lösa watu kuru besi, na-waü-ra safangga labo 

 djenggo-na malanta ede. Ede-ra tjuwa hari linti mena kai doü, bune santika eli mabu 

 wadu manduha eli hari doü mamböto ede mandinga labo tjuwa-tjuwa hera ade-na »au-ku 

 tampuu rawi-na kali ake neè luu kai-na di kuru besi". Nde pala kali wati-du waü-na 

 sara madja ade-na labo doü mamböto mandinga labo dahu-na labo ruma sangadji, ede-ra 

 tuu londo rai kai-na di doro ro wuba. Makento mpara ba ede, ruma sangadji ake 

 na-ntanda-ku ruma-t bitjara, nde pala sa-kali-si ntanda-na saraa saróme-na, ntika 

 na-nggahi mpa ruma sangadji: e ruma-t bitjara, pasöle mabune nggömi ede neè 

 boru kampoi kai-mu gendi mada-mu sa-bae! Ringa ba ruma-t bitjara nggahi ruma 

 sangadji, ede ampo na-sarere, na-iyu-ku wati pöda-du wara gendi mada-n sa-bae, 

 ampo de na-bade ro na-iyu wati wara gendi mada-na. Ede-ra nggahi kai ruma-t 

 bitjara: ede, ita ruma-ku, ba bau dja kombi waü-ra kola kai-na gendi mada-ta 

 sa-bae? Ede-ra sarere kai ba ruma-ta, ntika na-iyu mpudu na-waü-ra kola, wati-du 

 wara gendi mada-na, ede-ra tjuwa-tjuwa hari linti mena kai-na ruma sangadji ro 

 ruma-t bitjara labo sa-mena-na doü mamböto ede. Ede mpara tjumpu-na nuntu ro 

 mpama sangadji Ana-ana. 



VEJIH. BAT. REN. XLVllI. 



